OzLabs/hebrew-wiki-articles huggingface dataset:
רוהרשטדיון

רוהרשטדיון (ידוע גם בשם המסחרי וונוביה רוהרשטדיון, בגרמנית: Vonovia Ruhrstadion) הוא אצטדיון כדורגל הממוקם בעיר בוכום בגרמניה ומשמש את קבוצת הכדורגל בוכום המשחקת בבונדסליגה השנייה. הרוהרשטדיון נחנך בשנת 1921 ושופץ בשנת 1997, ומכיל 27,599 מקומות ישיבה.

==היסטוריה==
בשנת 1911, אנשי קבוצת הכדורגל שפיל אונד שפורט בוכום שכרו אחו מחקלאי מקומי, ובו שיחקו את משחקי הכדורגל של הקבוצה. שם המקום היה שפורטפלאץ אן דר קאסטרופר שטראסה, על שם רחוב קאסטרופר בו ממוקם השטח. עם זאת, רק לאחר מלחמת העולם הראשונה, בשנת 1921, החלה בנייה של אצטדיון אמיתי באותו שטח, וכשזה נבנה, נקרא האצטדיון בשם שטדיון דר קאסטרופר שטראסה, ולאורך השנים שימש את קבוצת הכדורגל בוכום על גלגוליה השונים. בשלהי שנות ה-70 שופץ והורחב האצטדיון באופן בו נבנה כמעט מחדש, והפך לאחד האצטדיונים המתקדמים והמשוכללים ביותר בגרמניה באותה תקופה. עם סיום השיפוץ, קיבל האצטדיון את שמו הנוכחי רוהרשטדיון. המשחק הראשון ששוחק באצטדיון בשנת 1979 לאחר חניכתו מחדש הוא בוכום נגד וטנשייד 09 יריבתה העירונית. כיום יכול האצטדיון להכיל כ-30 אלף צופים. עם זאת, בעבר הוא הכיל בסביבות 50 אלף.

נבחרת גרמניה בכדורגל אירחה באצטדיון רוהרשטדיון ארבעה משחקים. הראשון היה משחק ידידות בשנת 1922 מול נבחרת הונגריה. המשחק הבינלאומי הבא אחריו נערך 59 שנים מאוחר יותר במסגרת מוקדמות מונדיאל 1982, בו הביסה גרמניה 7-1 את נבחרת פינלנד. בשנת 1986 סיימה גרמניה בתיקו 1-1 במשחק ידידות מול נבחרת יוגוסלביה, ובשנת 1993 הביסה גרמניה ברוהרשטדיון את נבחרת גאנה בתוצאה 6-1.

בשנת 1992 אירח האצטדיון משחק בין צסק"א מוסקבה לגלאזגו ריינג'רס במסגרת גביע אופ"א, מאחר שמזג האוויר במוסקבה לא איפשר קיום משחק כדורגל.

בשנת 2011 היה הרוהרשטדיון אחד מתשעת האצטדיונים שאירחו את גביע העולם בכדורגל נשים 2011 שנערך בגרמניה. ארבעה משחקים בטורניר זה נערכו ברוהרשטדיון, כולם בשלב הבתים.

בנוסף למשחקי כדורגל, האצטדיון אירח מספר הופעות מוזיקה של להקות ומוזיקאים מפורסמים, כמו דייוויד בואי, פיטר גבריאל, איירון מיידן, אנתרקס, קיס, טסטמנט, יוסו נ'דור, והאמנים הגרמניים הידועים הרברט גרונמאייר, מריוס מולר ונינה האגן.

==שם וחסות==
האצטדיון נקרא רוהרשטדיון החל מחנוכת המבנה הנוכחי בשנת 1979. נוסף על שם זה, לאצטדיון היו גם שמות מסחריים. החל משנת 2006 ועד לשנת 2016 נקרא האצטדיון בשם רווירפאוור שטדיון. החל משנת 2016 נקרא האצטדיון בשם המסחרי וונוביה רוהרשטדיון, על שם חברת הנדל"ן וונוביה הממוקמת בעיר בוכום.

==קישורים חיצוניים==

ֿ

קטגוריה:אצטדיוני כדורגל בגרמניה
קטגוריה:בוכום (כדורגל)
קטגוריה:אצטדיוני גביע העולם בכדורגל נשים 2011
Rainbow (אלבום של קשה)

Rainbow (בעברית: קשת בענן) הוא האלבום הסטודיו השלישי של הזמרת קשה. האלבום יצא לאור ב-11 באוגוסט 2017, על ידי חברת התקליטים תקליטי RCA.

עם יציאתו נכנס האלבום אל המקום ה-1 במצעד הבילבורד 200, והיה לשני של קשה שעשה זאת.

האלבום נכלל במספר רשימות שפרסמו גופי תקשורת שונים לסיכום האלבומים הטובים ביותר לשנת 2017, וסיכום האלבומים של העשור השני. כתב העת בילבורד דירג את האלבום במקום ה-73 ברשימתם "100 האלבומים הטובים ביותר של העשור השני".<ref></ref> בשנת 2019, מגזין הרולינג סטון ערך את רשימת "100 האלבומים הטובים ביותר של העשור השני" ודירג את האלבום במקום ה-79.<ref></ref>

== רקע והפקה ==
קשה החלה בתחילה לכתוב שירים לאלבום האולפן השלישי שלה, כשהייתה מטופלת בטימברליין קנולס, מרכז טיפולי באילינוי, בגלל הפרעת אכילה בשנת 2014. להוטה לכתוב מוזיקה בזמן הטיפול, חברה הביאה לה מקלדת פסנתר צעצוע, ואחרי מעט משא ומתן. הצוות הרשה לה לשמור עליה.

האלבום הופק על ידי קשה, ברודי בראון, סטיוארט קריקטון, בן פולדס.

== פרסים ומועמדויות ==
קשה קיבלה שתי מועמדויות על פרסי גראמי השנתי ה-60, כולל פרס גראמי לאלבום הפופ הווקאלי הטוב ביותר ופרס גראמי על ביצוע סולו הפופ הטוב ביותר עבור השיר "Praying".

==רשימת רצועות==

== מיקומי שיא ==

==קישורים חיצוניים==

== הערות שוליים ==

קטגוריה:אלבומי 2017
קטגוריה:אלבומי קשה
קטגוריה:אלבומים באנגלית
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומי חברת RCA רקורדס
BNNVARA

BNNVARA הוא גוף שידור הולנדי שנוסד ב-1 בינואר 2014. הוא מורכב ממיזוג של BNN (שנוסד ב-1997) ו-VARA (שנוסד ב-1925), שני גופי שידור ציבוריים הולנדיים. BNNVARA נהנה ממעמד של גוף שידור מוביל במערכת השידור הציבורי בהולנד.

== היסטוריה ==
בשנת 2011 הודיעו BNN ו-VARA כי יתמזגו. ב-6 בנובמבר 2011 הצביעו חברי הנהלת VARA בעד המיזוג, שבוע לאחר שמועצת המנהלים של BNN עשתה כן שבוע קודם לכן. ב-8 בפברואר 2012 הודיעו שני הגופים כי החלטתם להתמזג תצא לפועל.

מנכ"ל BNN מארק אדריאני התמנה למנהל הכללי של הגוף החדש. מנהל המדיה הוא פרנס קליין שהחזיק בתפקיד זהה ב-VARA.

לאחר המיזוג שני הגופים המשיכו להשתמש במותגים הנפרדים שלהם, עד שב-24 באוגוסט 2017 הוכרז כי שני הגופים יושקו תחת מותג חדש שנקרא BNNVARA.

BNN ו-VARA לא מוזגו לחלוטין. רק פעילות השידור עצמו הועברו לגוף השידורים החדש החל מ-1 בינואר 2014.

בשנת 2018 סערה התעוררה בשל פרודיה על שירה של נטע ברזילי, "Toy" שבה שונו מילות השיר ונטען כי מדובר בפרודיה אנטישמית. בעקבות שידור הפרודיה הגישה מדינת ישראל מחתה בפני משרד החוץ של הולנד.

== ראו גם ==
* RTL 4
* RTL 7
* RTL 8

== קישורים חיצוניים ==

* 
* 
* 

== הערות שוליים ==

קטגוריה:חברות הולנדיות
קטגוריה:ערוצי טלוויזיה הולנדיים
מפל בואו

מפל בואו או מפלי בואו (באנגלית: Bow Falls) הוא מפל מים על הנהר בואו, במפגש הנהרות בואו וספריי, בפרובינציית אלברטה שבקנדה.

המפל ממוקם בסמוך למלון באנף ספרינגס, בשטח העיירה באנף.

מסלול הליכה תיירותי פופולרי מוביל ממרכז העיירה באנף ומהמלון אל המפלים, ולכן מספר רב של תיירים מבקרים במפלים, על אף שהוא מפל קטן יחסית (גובהו תשעה מטרים, ורוחבו 37 מטרים) למפלים אחרים בשטח הפארק הלאומי באנף. 

המפל הופיע בסרט "נהר ללא חזרה" משנת 1954, בהשתתפות מרילין מונרו.

==קישורים חיצוניים==

*[https://www.banff.ca/index.aspx?NID=654 מפל בואו] - אתר רשמי (באתר העיר באנף)
*[https://www.banff.com/banff-helpers/things-to-do-in-banff/bow-falls/ מפל בואו] באתר "דברים לעשות בבאנף"
*[https://www.todocanada.ca/city/banff/listing/bow-falls-banff-national-park/ מפל בואו] באתר todocanada
*[http://www.albertawow.com/hikes/bow_falls/bow_falls_hike.htm מפל בואו] באתר albertawow
* תיאור מסלול ההליכה ממרכז העיר באנף, למפל בואו, ולמעיינות החמים של באנף באתר 
*[https://www.world-of-waterfalls.com/canada-bow-falls.html מפל בואו] באתר world-of-waterfalls
*[https://www.worldwaterfalldatabase.com/index.php/waterfall/Bow-Falls-2591 מפל בואו] באתר בסיס הנתונים העולמי של המפלים (worldwaterfalldatabase)
*
*

==הערות שוליים==

בואו
בואו
בואו
מכללת פמיננסי

שיעור במכללת פמיננסי
פמיננסי – מכללה כלכלית לנשים היא מכללה המכשירה נשים בישראל בתחום הכלכלי והפיננסים.

==הקמת המכללה==
פמיננסי הוקמה בשנת 2002 על ידי ד"ר לילי ניר, פסיכולוגית ויועצת ארגונית ופעילה פמיניסטית. הרעיון להקמת המכללה נולד מתוך התובנה כי נשים לא מנהלות את הכסף שברשותן באופן מיטבי, על אף שיש בידיהן את כל הכישורים לעשות כן, וזאת משום מחסומים פסיכולוגיים וסוציולוגיים והבניות חברתיות שהן גדלות לתוכן ומתעצבות על פיהן. לאחר שחלתה ניר במחלת הסרטן, בשנת 1999, ובעקבות תובנותיה מהמחלה ומההתמודדות עמה, ייסדה את מכללת פמיננסי. ניר אמרה כי הושפעה מהכוח וממשנה התוקף שמקבלים הישגי נשים מעצם פעולתן כקבוצה תומכת ומפרגנת, וכי כל הצלחה, הגם של אישה אחת, סוללת את הדרך לנשים הבאות אחריה.

==אטימולוגיה==
שם המכללה הוא הלחם של המילים האנגליות Feminine (נשי) ו-finance (כלכלי).

==חזון==
חזונה של מכללת פמיננסי הוא קידום התנהלותן העצמאית של נשים בעולם הפיננסים. התפיסה העומדת בבסיס החזון היא כי אוריינות פיננסית היא אחד הנדבכים החשובים ביותר לעצמאות, וכי נשים לא ישלימו את עצמאותן עד אשר תהיינה בעלות ידע ומיומנות לנהל את כספן. לטובת הגשמת חזון זה, שואפת המכללה להקנות לנשים את הידע הדרוש לגישור על הפער בין יכולותיהן הניהוליות לבין העיסוק שלהן בפועל בניהול כספן. הלמידה בקבוצה נשית מסייעת לגיבוש תחושת ביטחון בקרב התלמידות ומעניקה להן תנאים אופטימליים לקשב, שאילת שאלות ושיתוף.

==תוכניות הלימודים==
המכללה מציעה שלושה קורסים עיקריים, ממוקדים ופרקטיים, שעיקרם הענקת כלים מעשיים להתנהלות כלכלית יומיומית. הקורסים מתקיימים בכל רחבי הארץ ולאו דווקא במקום מושבה של המכללה בעפולה, בקבוצות לימוד קטנות של עד 25 נשים.
===הקורסים===
* קורס מבוא, שבו נלמדים כל היסודות החשובים להתנהלות כלכלית מושכלת, כגון: יישום התנהלות עם תקציב, תכנון ובקרה, בנקאות, זכויות בעולם התעסוקה וצרכנות נבונה.
* קורס מתקדמות, המלמד מידע חיוני נוסף להתנהלות פיננסית עצמאית וניהול תהליכים פיננסיים ארוכי טווח כגון: שוק ההון, הסכמי ממון וחיסכון פנסיוני.
* קורס משקיעות, ובו נלמדות ומתורגלות פרקטיקות להשקעות בשוק ההון וניהול סיכונים פיננסיים.

בנוסף, מציעה המכללה קורסים והרצאות ייעודיות בנושאים פיננסיים שונים ובתחומים משיקים כגון: משכנתאות, צוואות וירושות ועבודה עם גיליונות אקסל.

נכון לשנת 2018, הוכשרו בפמיננסי כ-10,000 נשים בתוכניות הלימוד השונות.
פמיננסי מנוהלת על ידי שלי פרץ ושרון כהן, הפועלות תחת "תנועת תרבות". מאז פטירתה של לילי ניר, מכהנת ביתה, ענת ניר, כיושבת ראש דירקטוריון המכללה.

==קישורים חיצוניים==
* 
* 
* 

==הערות שוליים==

קטגוריה:פמיניזם בישראל
קטגוריה:כלכלת משפחה
קטגוריה:ישראל: מוסדות לימוד
קטגוריה:עפולה: חינוך
ויקטור, נסיך נפוליאון

ויקטור, נסיך נפוליאון, או נפוליאון החמישי (בצרפתית: Victor Bonaparte; 18 ביולי 1862 – 3 במאי 1926), היה נסיך צרפתי שעמד בראש בית בונפרטה.

==ביוגרפיה==
ויקטור נולד ב-18 ביולי 1862 בפאלה רויאל, פריז, בתקופת שלטונו של קרובו נפוליאון השלישי, ובזמן לידתו הוא היה השלישי בסדר הירושה לאחר נפוליאון הרביעי ואביו. הוריו היו הנסיך נפוליאון בונפרטה ומריה קלוטילדה, נסיכת סבויה, בתם של ויטוריו אמנואלה השני, מלך איטליה ואדלהייד מאוסטריה. בשנת 1870 התפטר נפוליאון השלישי בעקבות המפלה במלחמת צרפת–פרוסיה, והוקמה הרפובליקה הצרפתית השלישית. בשנת 1879 נהרג נפוליאון הרביעי, ובצוואתו הוא מינה את ויקטור ליורשו, ובעקבות כך הפך לראש בית בונפרטה, מה שיצר קרע גדול בינו לבין אביו. במאי 1886 גירשה הרפובליקה הצרפתית את הנסיכים של השושלות השלטוניות הקודמות, ובעקבות כך יצא ויקטור לגלות בבלגיה.

בעת מותו של נשיא צרפת, פליקס פור במהלך פרשת דרייפוס, ניסו מספר סיעות פוליטיות לנצל את המצב, והנסיך ויקטור הודיע למשלחת מהוועד האימפריאליסטי שיפעל להחזרת הקיסרות הצרפתית כאשר ירגיש שהזמן מתאים לכך. כדי להשיג זאת, הוא הודיע שהוא יעמיד את עצמו בראש התנועה עם אחיו, הנסיך לואי, שנלחם לצדו ואמר שהוא "ינהיג את הכוחות הבונפרטיסטים בהתאם ליוקרתו ולכשרונותיו הצבאיים ובהתאם לדרגתו בצבא הרוסי". פיליפ, דוכס אורליאן, התובע היריב לכס המלוכה, החזיק גם הוא כוחות זמינים אשר היו מוכנים לחצות את הגבול הצרפתי באותו זמן כמו הכוחות הבונפרטיסטים. בסופו של דבר, ההתפרצות הצפויה בצרפת לא התגשמה, והרפובליקה השלישית שרדה את אחד המשברים החמורים ביותר שלה.

ב-3 במאי 1926 מת ויקטור בבריסל, ובנו לואי, נסיך נפוליאון ירש את תאריו ואת ראשות בית בונפרטה.

==משפחתו==
ב-10 בנובמבר 1910 התחתן ויקטור עם קלמנטין, נסיכת בלגיה, בתם של לאופולד השני, מלך הבלגים ומריה הנרייטה, ארכידוכסית אוסטריה, ממנה נולדו לו שני ילדים:
* מארי קלוטילד בונפרטה (1912–1996)
*לואי, נסיך נפוליאון (1914–1997)

==אילן יוחסין==

==קישורים חיצוניים==

* 

קטגוריה:בית בונפרטה
קטגוריה:מקבלי אות לגיון הכבוד
קטגוריה:מסדר כוכב רומניה
קטגוריה:מעוטרי מסדר אוסמניה
קטגוריה:צרפתים שנולדו ב-1862
קטגוריה:צרפתים שנפטרו ב-1926
אלבארו אודריאוסולה

אלבארו אודריאוסולה ארסאייוס (בספרדית: Álvaro Odriozola Arzallus; נולד ב-14 בדצמבר 1995) הוא כדורגלן ספרדי המשחק בעמדת המגן הימני בריאל סוסיאדד ובנבחרת ספרד.

==קריירת מועדונים==
אודריאוסולה התחיל את הקריירה שלו במחלקת הנוער של ריאל סוסיאדד, אליה הגיע ב-2006. ב-1 בספטמבר 2013 ערך את הופעת הבכורה שלו בקבוצת המילואים של המועדון בהפסד 0–3 ללאס פאלמס אתלטיקו. ב-6 בספטמבר 2014 הבקיע את שער הבכורה שלו בקריירה בניצחון 0–3 נגד ריאל אוניון. ב-25 בספטמבר 2016 חתם על חוזה בקבוצה עד קיץ 2018.

ב-16 בינואר 2017 ערך את הופעת הבכורה שלו בקבוצה הראשונה בניצחון 0–2 נגד מאלגה. עד לסיום העונה רשם 16 משחקי ליגה. בעונת , הפך למגן הימני הפותח בהרכב של סוסיאדד.

ב-5 ביולי 2018 ריאל מדריד הודיעה שאודריאוסולה חתם בקבוצה על חוזה לשש שנים. סכום ההעברה הוא 30 מיליון אירו, בתוספת 5 מיליון בבונוסים.

ב־31 באוקטובר 2018 הבקיע אודריאוסולה את שערו הראשון בריאל מדריד נגד מלייה, במסגרת גביע המלך הספרדי.

ב-22 בינואר 2020 הושאל אודריאוסולה לבאיירן מינכן מהבונדסליגה עד לסיום עונת 2019/2020. אודריאוסולה ערך שלוש הופעות ליגה בלבד עד לתום העונה, אך זכה עם הקבוצה בטרבל. בהופעתו היחידה במסגרת ליגת האלופות, ששלבי ההכרעה שלה התקיימו בחודש אוגוסט בעקבות התפרצות מגפת הקורונה, בישל אודריאוסולה את השער הרביעי לרוברט לבנדובסקי בניצחון 1–4 על צ'לסי במסגרת גומלין שמינית הגמר. בסיום ההשאלה, חזר אודריאוסולה לריאל מדריד.

בעונת 2019/20 שיחק אודריאוסולה 613 דקות בלבד בריאל מדריד ובאיירן מינכן וזכה בחמישה תארים (ליגה ספרדית, סופר קופה ספרדי, ליגה גרמנית, גביע גרמני וליגת האלופות) כך שבעונה הזו הוא זוכה בתואר כל 122 דקות משחק.

ב-21 באפריל 2021 כבש שער בכורה בלה ליגה במדי ריאל מדריד בניצחון קבוצתו 0–3 על קדיס.

ב-28 באוגוסט 2021 הושאל לפיורנטינה.

ב-1 בספטמבר 2023 חזר לריאל סוסיאדד וחתם בה לשש שנים.

==קריירה בינלאומית==
בצעירותו, אודריאוסולה שיחק בנבחרת הצעירה של ספרד, והשתתף עימה באליפות אירופה בכדורגל עד גיל 21 - 2017.

ב-6 באוקטובר 2017 ערך את הופעת הבכורה שלו בנבחרת הבוגרת בניצחון 0–3 נגד במסגרת מוקדמות מונדיאל 2018. אודריאוסולה זומן לסגל הנבחרת לקראת מונדיאל 2018.

==תארים==
=== ריאל מדריד ===
* הסופר קאפ הספרדי: 2019/2020
* גביע העולם למועדונים: 2018
* אליפות ספרד: 2019/2020
* הסופר קאפ האירופי: 2022

=== באיירן מינכן ===
* בונדסליגה: 2019/2020
* גביע גרמני: 2019/2020
* ליגת האלופות: 2019/2020

==קישורים חיצוניים==

==הערות שוליים==

קטגוריה:כדורגלנים ספרדים
קטגוריה:כדורגלנים בסקים
קטגוריה:מגני כדורגל ספרדים
קטגוריה:מגני כדורגל בסקים
קטגוריה:סן סבסטיאן: כדורגלנים
קטגוריה:כדורגלני ריאל סוסיאדד
קטגוריה:כדורגלני ריאל מדריד
קטגוריה:כדורגלני באיירן מינכן
קטגוריה:כדורגלני פיורנטינה
קטגוריה:כדורגלני נבחרת ספרד
קטגוריה:ספורטאים ספרדים בגרמניה
קטגוריה:ספורטאים ספרדים באיטליה
קטגוריה:כדורגלני מונדיאל 2018
קטגוריה:ספרדים שנולדו ב-1995
דניאל מת'ה

דניאל לואיס מת'ה (באנגלית: Daniel Louis Matha; נולד ב-8 ביוני 1988) הידוע יותר בשם הבמה הוא מתאבק אמריקאי. הוא מוכר בעיקר בשל תקופתו בארגון ההיאבקות WWE, בתוכנית NXT, שבו הופיע תחת שם הבמה דוריאן מאק.

==החיים שלפני==

מת'ה כשחקן פוטבול, שיחק בתפקיד התקפי באוניברסיטת פיטסבורג, שם היה חלק מקבוצת האוניברסיטה של פנסילבניה. לאחר שסיים את לימודיו בקולג', מת'ה נבחן בקבוצת סינסינטי בנגלס, המשחקת בליגת ה-NFL במאי 2013, אך לא התקבל. לאחר מכן בינואר 2014, הוא חתם על חוזה בקבוצת מונטריאול מליגת הפוטבול הקנדית, אך לא ערך הופעה אחת במדי הקבוצה.

==קריירת היאבקות מקצועית==
===קריירה מוקדמת===

לאחר שעזב את ליגת הפוטבול הקנדית, מת'ה החליט לרדוף אחר חלומו להיות מתאבק והחל להתאבק בארגון הפיתוח Ohio Valley Wrestling בתחילת שנת 2015.

===WWE===
====NXT (2015–2020)====

בספטמבר 2015 נודע הוא אחד מ-19 מגויסים חדשים שהחלו את האימונים שלהם במתחם ה-Performance Center. הוא החל להופיע במופעים של NXT שאינם מועברים לטלוויזיה כבר בינואר 2016. ב-21 בספטמבר במסגרת פרק של NXT, פרסומות שודרו על תאריך הופעת הבכורה של מת'ה. ב-5 באוקטובר, מת'ה ערך את הופעת הבכורה שלו, אך הותקף לפני הקרב על ידי סמואה ג'ו, מה שגרם לקרב בכלל לא להתקיים. מת'ה לא הופיע על המרקע לאחר כך, אך עדיין הופיע במופעי NXT לא טלוויזיוניים. ב-27 באפריל 2018, מת'ה ערך הופעה מפתיעה באירוע הרויאל ראמבל הגדול ביותר, שנערך בג'דה, ערב הסעודית כחלק מקרב הרויאל ראמבל, שלראשונה הכיל כ-50 משתתפים. בקרב זה נכנס כמספר 40, שהה בקרב כשתי דקות, אך הודח על ידי ברון סטרומן.ב-5 בדצמבר בתוכנית NXT UK, מת'ה הופיע תחת שם במה חדש, דוריאן מאק, כשביחד הצטוות לרידיק מוס בהפסדם בקרב זוגות להאנט (ויילד בור ופריימט). ב-2 בינואר 2020, מאק ורידיק מוס ספגו הפסד נוסף, הפעם לאשטון סמית' ואוליבר קרטר. ב-17 באפריל 2020, מאק שוחרר מהחוזה שלו עקב קיצוצים בתקציב.

==קישורים חיצוניים==

==הערות שוליים==

קטגוריה:מתאבקים מקצוענים אמריקאים
קטגוריה:מתאבקי ה-WWE
קטגוריה:מתאבקי ה-NXT
קטגוריה:אמריקאים שנולדו ב-1988
בואו (נהר)

נהר בואו (באנגלית: Bow River) הוא נהר בפרובינציית אלברטה שבקנדה. מוצאו של הנהר בקרחון בואו (חלק משדה הקרח ואפטה) בהרי הרוקי הקנדיים, הנהר נשפך לאגם בואו, ועובר בסמוך לעיירה לייק לואיז, ודרך העיירות באנף (שם מצוי מפל בואו) וקנמור. הנהר זורם בהרים שלרגלי הרי הרוקי, לעבר הערבה של אלברטה, עובר דרך העיר קלגרי, ומתמזג עם הנהר אולדמן, והשניים הופכים לנהר ססקצ'ואן הדרומי, הזורם אל נהר נלסון, הנשפך למפרץ הדסון.

הנהר הוא מקור מים חשוב המשמש לשתייה ולחקלאות באלברטה. בין השנים 1910 ו-1960, שימש הנהר להפקת אנרגיה הידרואלקטרית, עבור העיר קלגרי.

אורכו הכולל של הנהר 587 קילומטרים, והוא מנקז אזור של 26,200 קמ"ר.

== היסטוריה ==
=== האומות הראשונות ===
שבטי האומות הראשונות התגוררו בעמק בואו אלפי השנים שקדמו להגעת הסוחרים והמתיישבים האירופאים. השבטים צדו בעמק הנהר ביזון אמריקאי - צוקי מדרונות העמק הקלו על הציד. וכן השבטים נהגו לדוג בנהר. בנוסף, בעמק היו צמחי מאכל רבים: שורשי מאכל, אגוזים, פירות יער.

סוחר הפרוות ג'יימג גאדי (James Gaddy) ומגלה הארצות דייוויד תומפסון (David Thompson) מחברת מפרץ הדסון נחשבים לאירופאים הראשונים אשר גילו את נהר בואו. הם חנו על גדת הנהר, ביחד עם קבוצה של פיקאני (אחת מהאומות הראשונות) בחורף 1787–1788. בעקבות משלחתו של תומפסון החלו סוחרי הפרוות להשתמש בעמק נהר בואו. היישוב הראשון על גדת הנהר - פורט וופ-אפ הוקם בשנת 1869 (מרכז סחר בויסקי). פורט קלגרי הוקם בשנת 1875, במפגש הנהרות בואו ונהר אלבו.

על מנת לאפשר הקמת מסילות ברזל החוצות את אלברטה, החלה ממשלת קנדה במשא ומתן עם שבטי האומות הראשונות, במטרה להגיע עימם להסכמה - הסכם 7 נחתם ב-22 בספטמבר 1887. ההסכם קובע שהאומות הראשונות יעברו להתגורר בשמורות אינדיאנים, ובתמורה יוותרו על יתר השטחים באזור.

=== פיתוח הידרואלקטרי 1910–1960 ===
הגידול המהיר של העיר קלגרי בראשית המאה ה-20 הביא את אנשי העסקים בעיר ללחוץ על השלטון להקמת תחנות חשמל הידרואלקטריות. חברת החשמל של קלגרי נוסדה ב-1910, ובאותה שנה, על שטח שנרכש משבט הנקודה, החלה בניית סכר הורסשו. 

בשל הלחץ על חברת החשמל להתחיל בפעילותה, הקמת הסכר החלה מבלי שנבדקו התנאים להקמתו, ורק לאחר הקמתו התברר כי יש שונות גבוהה בזרימה בנהר בין חודשי הקיץ לחודשי החורף (המסת הקרחונים בקיץ מגבירה את הזרימה), ולכן הזרם לא אפשר הפקת חשמל בחודשי החורף. בשל כך הוחלט על הקמת תחנת חשמל הידרואלקטרית נוספת על נהר קאנאנאסקיס. בשנת 1912 הוקם מאגר מים נוסף, בשטח הפארק הלאומי באנף - באגם מינוונקה. למרות מאגר נוסף זה ושתי תחנות כוח, התקשתה חברת החשמל של קלגרי לקיים את החוזים לאספקת חשמל במהלך חודשי החורף. בשנת 1920, החלה החברה לתכנן פרויקטים חדשים כדי לווסת את הזרימה בנהר בואו.

באמצע שנות ה-20 החל לחץ ציבורי על ממשלת אלברטה, ובעיקר על הממשל המוניציפלי בקלגרי, להגביר את המודעות הסביבתית לאיכות מי הנהר, ולהגנה על סביבתו.

==לקריאה נוספת==
<div class="mw-content-ltr">• Christopher Armstrong, Matthew Dominic Evenden, H. V. Nelles, [https://books.google.co.il/books?id=36ijIXbW2Z0C&pg=PA26&redir_esc=y#v=onepage&q&f=false The River Returns: An Environmental History of the Bow]</div>

==קישורים חיצוניים==

* [https://web.archive.org/web/20040403224138/http://www.brbc.ab.ca/aboutbas.asp אגן נהר בואו]
* 

==הערות שוליים==

בואו, נהר
בואו
גרינסבורו סווארם

גרינסבורו סווארם (באנגלית: Greensboro Swarm) היא קבוצת כדורסל מהעיר גרינסבורו שבקרוליינה הצפונית, המשחקת בליגת הפיתוח של ה-NBA. הקבוצה הוקמה בשנת 2016 ומסונפת לקבוצת שארלוט הורנטס מליגת ה-NBA.

==היסטוריה==
במאי 2015 הודיעה שארלוט הורנטס על כוונתה להקים קבוצת בת בליגת הפיתוח בשנת 2016. באוקטובר 2015, לאחר בחינת מספר ערים אפשריות, בחרו ההורנטס את גרינסבורו כביתה של הקבוצה החדשה, ואת גרינסבורו קוליסאום פילדהאוס כאולמה הביתי. כחודשיים לאחר מכן פורסמה שמה של הקבוצה והוצג הלוגו הנבחר שלה.

לקראת עונת הבכורה שלהם מינו הסווארם את עוזר מאמן דנוור נאגטס דאז, נואל גילספי, כמאמן הקבוצה. לאחר שנתיים בהן רשמה גרינסבורו מאזן כולל של 35 ניצחונות ו-65 הפסדים שוחרר גילספי מתפקידו.

==עונה לאחר עונה==
{| class="wikitable sortable"
!עונה
!מיקום 
!נ'
!ה'
!אחוז הצלחה
!פלייאוף
|-
| colspan="6" bgcolor="#00798d" align="center" |<span style="color:white">גרינסבורו סווארם</span>
|-
|2016/17
|9
|19
|31
|0.380
|
|-
|2017/18
|11
|16
|34
|0.320
|
|-
|2018/19
|8
|24
|26
|0.480
|
|-
|2019/20
|15
|9
|34
|0.209
|העונה בוטלה בעקבות מגפת הקורונה
|-
|2020/21
|15
|5
|10
|0.333
|
|-
|2021/22
|13
|9
|24
|0.273
|
|}
==הערות שוליים==

*
קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:קבוצות ליגת הפיתוח של ה-NBA
קטגוריה:שארלוט הורנטס
קטגוריה:קרוליינה הצפונית: מועדוני ספורט
חוסה איסקיירדו

חוסה הריברטו איסקיירו מנה (בספרדית: José Heriberto Izquierdo Mena; נולד ב-7 ביולי 1992) הוא כדורגלן עבר קולומביאני ששיחק בעמדת הקיצוני.

==קריירת מועדונים==
===ראשית הקריירה===
איסקיירדו התחיל את הקריירה שלו כשוער ובהיותו נער עבר לתפקיד הקיצוני, זאת למרות שהוריו רצו שיישחק טניס. לאחר מותו של אחיו, איסקיירדו פרש מכדורגל ובשנת 2010 חזר מפרישה כאשר חתם בדפורטיבו פריירה.

בשנת חתם באונסה קלדס מליגת העל הקולומביאנית במדיה כבש 12 שערים ב-40 משחקי ליגה.

===קלאב ברוז'===
ב-27 באוגוסט 2014 חתם בקלאב ברוז' מליגת העל הבלגית תמורת 3.5 מיליון אירו. בעונת הבקיע 13 שערים בליגה והוסיף עוד 6 בליגה האירופית, בה הגיעה ברוז' עד לרבע הגמר.

עונה לאחר מכן הוא כבש רק 7 שערים, אך זכה עם הקבוצה באליפות בסיום העונה. בסיום שנת 2016 זכה בנעל הזהב הבלגית.

ב-22 בנובמבר 2016 הבקיע בניצחון 1-2 נגד לסטר סיטי במסגרת שלב הבתים של ליגת האלופות.

===ברייטון===
ב-21 באוגוסט 2017 חתם בברייטון אנד הוב אלביון מהפרמייר ליג תמורת 13.5 מיליון פאונד. 5 ימים לאחר מכן, איסקיירדו ערך את הופעת הבכורה שלו בפרמייר ליג בתיקו 0-0 נגד ווטפורד.

ב-20 באוקטובר 2017 איסקיירדו הבקיע את שער הבכורה שלו בקבוצה בניצחון 0-3 נגד ווטפורד. ב-1 בינואר 2018 בישל פעמיים בתיקו 2-2 נגד בורנמות'. בסיום המשחק נבחר לאיש המשחק.

ב-24 באפריל 2021, איסקיירדו שיחק לראשונה במדי הקבוצה הבכירה של המועדון לאחר שנתיים וחצי בהן לא שותף בשל פציעות חוזרות.

===חזרה לקלאב ברוז'===
ב-31 באוגוסט 2021 חזר איסקיידרו לקלאב ברוז' וחתם לעונה אחת.

==קריירה בינלאומית==
ביוני איסקיירדו זומן לראשונה לסגל נבחרת קולומביה. ב-7 ביוני 2017 ערך את הופעת הבכורה שלו בנבחרת בתיקו 2-2 נגד . 6 ימים לאחר מכן, הבקיע את שער הבכורה שלו בנבחרת בניצחון 0-4 נגד . הוא זומן לסגל הנבחרת למונדיאל 2018 ופתח בהרכב במשחק הפתיחה מול ב-19 ביוני, שבו הפסידה קולומביה 1-2 ואיסקיירדו לא שיחק טוב. זה היה המשחק היחיד שבו נטל חלק.

==תארים==
; קלאב ברוז'
*ליגת העל הבלגית: , 2021/2022
*הגביע הבלגי: 
*הסופר קאפ הבלגי: 

; אישיים
*נעל הזהב הבלגית: 

==קישורים חיצוניים==

==הערות שוליים==

קטגוריה:כדורגלנים קולומביאנים
קטגוריה:חלוצי כדורגל קולומביאנים
קטגוריה:כדורגלני דפורטיבו פריירה
קטגוריה:כדורגלני אונסה קלדס
קטגוריה:כדורגלני קלאב ברוז'
קטגוריה:כדורגלני ברייטון אנד הוב אלביון
קטגוריה:כדורגלני נבחרת קולומביה
קטגוריה:זוכי נעל הזהב הבלגית
קטגוריה:כדורגלני מונדיאל 2018
קטגוריה:ספורטאים זרים בבלגיה
קטגוריה:ספורטאים זרים באנגליה
קטגוריה:קולומביאנים שנולדו ב-1992
קלמנטין, נסיכת בלגיה

קלמנטין, נסיכת בלגיה (בצרפתית: Clémentine de Belgique; 30 ביולי 1872 - 8 במרץ 1955), הייתה בתו של לאופולד השני, מלך הבלגים, ואשתו של ויקטור, נסיך נפוליאון.

==ביוגרפיה==
קלמנטין נולדה ב-30 ביולי 1872 בארמון המלכותי לייקין בבריסל שבבלגיה. אביה היה לאופולד השני, מלך הבלגים, וסבא רבא שלה מצד האב היה לואי פיליפ, מלך הצרפתים. אמה הייתה מריה הנרייטה, ארכידוכסית אוסטריה לבית הבסבורג, אשר הייתה נכדתו של לאופולד השני, קיסר האימפריה הרומית הקדושה ונינתו של קרלוס השלישי, מלך ספרד. אביה ואמה לא הסתדרו היטב, ואמה העבירה את מרבית זמנה בעיר ספא ליד הארדנים. לאופולד הזניח את בנותיו והתעניין בעיקר בבנו לאופולד, בעוד מריה הנרייטה התמקדה בבנותיה והעניקה להן חינוך מעולה. בשנת 1869 מת אחיה לאופולד בגיל תשע. המוות הכניס את אביה להלם שממנו לא התאושש עוד. הוא התפייס עם אמה לזמן מה בניסיון ללדת בן זכר נוסף שיירש אותו, אולם התוצאה הייתה לידתה של בת נוספת, הנסיכה קלמנטין. לאחר לידתה, לאופולד איבד לחלוטין עניין במשפחתו, והשקיע את מרבית תשומת לבו בקונגו (אשר הייתה מושבה פרטית שלו) ובמספר פילגשים. בשנת 1895 אמה פרשה סופית מחצר המלוכה והתגוררה בעיר ספא למשך שארית חייה.

בצעירותה התארסה קלמנטין עם בן דודה בודואן, נסיך בלגיה, בנו של הנסיך פיליפ, רוזן פלנדריה, אשר אביה טיפח אותו כיורשו, אולם הוא מת במפתיע בשנת 1891. לאחר מכן התאהבה קלמנטין בברון אוגוסט גופינט, אולם בשל אי היותו חבר האצולה הגבוהה סירב אביה להרשות לה להתחתן עמו. בשנת 1903 ביקשה קלמנטין להינשא לוויקטור, נסיך נפוליאון, עמו נפגשה כבר בשנת 1888, אולם אביה סירב לכך, בשל היותה נצר לבית אורליאן, בעוד ויקטור היה חבר בבית בונפרטה, שהיה יריבו של בית אורליאן. בשנת 1909 מת אביה, ובשנת 1910 הרשה לה בן דודה אלברט הראשון, מלך הבלגים להינשא לוויקטור, ואכן ב-10 בנובמבר 1910 התחתנו השניים. לבני הזוג נולדו שני ילדים, ובשנת 1926 מת בעלה ויקטור. ב-8 במרץ 1955 מתה קלמנטין בניס, צרפת, ובמותה הייתה הילד הלגיטימי האחרון של לאופולד השני שנותר בחיים.

==משפחתה==
ב-10 בנובמבר 1910 התחתנה קלמנטין עם ויקטור, נסיך נפוליאון, ממנו נולדו לה שני ילדים:
* מארי קלוטילד בונפרטה (1912–1996)
* לואי, נסיך נפוליאון (1914–1997)

==אילן יוחסין==

==קישורים חיצוניים==

* 

קטגוריה:ילידות 1872
קטגוריה:בית סקסה-קובורג-גותה
קטגוריה:אצולה בלגית

קטגוריה:נפטרות ב-1955
ז'בריז אמאן

ז'בריז אמאן (בצרפתית: Gévrise Émane; נולדה ב-27 ביולי 1982) היא ג'ודוקא צרפתייה, זוכת מדליית ארד מאולימפיאדת לונדון 2012 ואלופת העולם בשנים 2007, 2011 ו-2015.

==קריירה==
המדליה המשמעותית הראשונה של אמאן הגיעה באליפות העולם 2005 שנערכה בקהיר, אז זכתה במדליית כסף בקטגוריית המשקל עד 70 ק"ג. שנה לאחר מכן, היא זכתה בתואר האירופי באליפות שנערכה בטמפרה לאחר שגברה בגמר על היידה וולרט הגרמנייה באיפון.

באליפות העולם 2007 שנערכה בריו דה ז'ניירו, אמאן זכתה לראשונה בתואר העולמי לאחר שניצחה בגמר את רונדה ראוזי האמריקאית. לאחר שירדה לקטגוריית המשקל עד 63 ק"ג בשנת 2009, אמאן קטפה בפעם השנייה את התואר העולמי באליפות העולם בשנת 2011 שנערכה בפריז לאחר שגברה בגמר על היפנית יושי אואנו בהחלטת שופטים. 

באולימפיאדת לונדון 2012, אמאן זכתה במדליית ארד בקטגוריית המשקל עד 63 ק"ג. בקרב הראשון היא ניצחה את גמה האוול הבריטית, בשמינית הגמר היא ניצחה את יאריצה אבל הקובנית וברבע הגמר הפסידה למונקזאיה צדווסורן המונגולית ונשרה לקרבות בית הניחומים. היא ניצחה את אליס שלזינגר הישראלית ועלתה לקרב על מדליית הארד בו גברה בהחלטת שופטים על ג'ונג דה-וון הקוריאנית לאחר שהקרב הסתיים ללא ניקוד.

באליפות העולם בשנת 2015 שנערכה באסטנה, אמאן התחרתה בקטגוריית המשקל עד 70 ק"ג וזכתה בתואר העולמי בפעם השלישית. בשמינית הגמר היא ניצחה באיפון את אליקס אנו-רוי הקנדית לאחר ריתוק מוצלח, ברבע הגמר היא ניצחה את יורי אלוואר הקולומביאנית ובחצי הגמר היא ניצחה בזכות עונשים צ'יזורו אראי היפנית. בגמר היא ניצחה באיפון את מריה ברנבאו הספרדייה בתוך 15 שניות.

==זכיות בתחרויות מהסבב העולמי==
{| class="wikitable"
! שנה
! קטגוריה
! עיר
! מדינה
|-
| 2009
| גראנד פרי
| אבו דאבי
| איחוד האמירויות
|-
| 2010
| גראנד סלאם
| פריז
| 
|-
| 2010
| גראנד סלאם
| מוסקבה
| 
|-
| 2011
| מאסטרס
| באקו
| 
|-
| 2011
| גראנד סלאם
| פריז
| 
|-
| 2013
| גראנד פרי
| סמסון
| 
|-
| 2014
| גראנד פרי
| ג'ג'ו
| 
|-
| 2014
| גראנד סלאם
| טוקיו
| 
|}

==קישורים חיצוניים==

==הערות שוליים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:אלופות עולם בג'ודו
קטגוריה:ג'ודוקא באולימפיאדת לונדון (2012)
קטגוריה:זוכי מדליית ארד אולימפית מצרפת
קטגוריה:נשים ג'ודוקא צרפתיות
קטגוריה:זוכות מדליית ארד אולימפית מצרפת
קטגוריה:אלופות אירופה בג'ודו
קטגוריה:נשים ג'ודוקא צרפתיות באולימפיאדת ריו דה ז'ניירו (2016)
קטגוריה:צרפתיות שנולדו ב-1982
קרל אוגוסט, נסיך נסאו-ויילבורג

קרל אוגוסט, נסיך נסאו-ויילבורג (בגרמנית: Karl August von Nassau-Weilburg, 17 בספטמבר 1685 - 9 בנובמבר 1753), היה נסיך נסאו-ויילבורג בין השנים 1719–1753.

==ביוגרפיה==
קרל אוגוסט נולד בויילבורג ב-17 בספטמבר 1685, ליוהאן ארנסט, נסיך נסאו-ויילבורג ולמריה פוליקסנה מליינינגן-הארטנבורג, בתם של גאורג אוגוסט, רוזן נסאו-אידשטיין והנרייטה דורותיאה מאטינגן-אטינגן. בצעירותו הוא עבד כדיפלומט של סקסוניה, ובמשך זמן מה הוא היה השגריר הסקסוני בפריז.

בשנת 1719 מת אביו קרל אוגוסט, נסיך נסאו-ויילבורג, וקרל אוגוסט עלה לשלטון במקומו. בשנים 1733 ו-1734 פיקד קרל אוגוסט על הכוחות הקיסריים על הריין במהלך מלחמת הירושה הפולנית, כגנרל חיל הפרשים הקיסרי.

בשנת 1737 הוא קיבל את תואר הנסיך, אשר הוענק למשפחתו בשנת 1688, אולם רק מעתה ואילך הוא הפך לרשמי והקנה לו מקום בדיאט הקיסרי.

ב-9 בנובמבר 1753 מת קרל אוגוסט בוויילבורג, ובנו קרל כריסטיאן, נסיך נסאו-ויילבורג עלה במקומו לשלטון.

==משפחתו==
ב-17 באוגוסט 1723 התחתן קרל אוגוסט עם אוגוסטה, נסיכת נסאו-אידשטיין, בתם של גאורג אוגוסט, רוזן נסאו-אידשטיין והנרייטה דורותיאה מאטינגן-אטינגן, ממנה נולדו לו 6 ילדים:
* הנרייטה מריה דורותיאה מנסאו-ויילבורג (1724)
* הנרייטה אוגוסטה פרדריקה מנסאו-ויילבורג (1726–1757)
* פוליקסנה לואיזה וילהלמינה מנסאו-ויילבורג (1728–1732)
* כריסטיאנה לואיזה שרלוטה מנסאו-ויילבורג (1730–1732)
* לואיזה פוליקסנה מנסאו-ויילבורג (1770–1828), התחתנה עם זימון אוגוסט, רוזן ליפה-דטמולד
* קרל כריסטיאן, נסיך נסאו-ויילבורג (1780–1857), התחתן עם קרולינה, נסיכת אורנז'-נסאו

== אילן יוחסין ==

==קישורים חיצוניים==

* קרל אוגוסט, נסיך נסאו-ויילבורג
* 

{| class="wikitable" style="margin:auto;text-align:center;"
|-
| colspan="3" align="center"| קרל אוגוסט, נסיך נסאו-ויילבורג בית נסאו נולד:17 בספטמבר 1685 מת:9 בנובמבר 1753
|-
| rowspan="1" align="center"| יוהאן ארנסט
| rowspan="1" align="center"| נסיכות נסאו-ויילבורג 1719–1753
| rowspan="1" align="center"| קרל כריסטיאן
|}

קטגוריה:נסיכים גרמנים
קטגוריה:בית נסאו
קטגוריה:ילידי 1685
קטגוריה:נפטרים ב-1753
דני רוז

דני רוז (באנגלית: Danny Rose; נולד ב-2 ביולי 1990) הוא כדורגלן אנגלי המשחק בעמדת המגן השמאלי.

==קריירת מועדונים==
===לידס יונייטד===
רוז התחיל את הקריירה שלו במחלקת הנוער של לידס יונייטד. בעונת הצטרף לקבוצה הבוגרת, אך לא רשם דקות משחק במהלך העונה. בסיום העונה, ירדה לידס לליגה הראשונה ואף נכנסה לחובות כספיים, דבר אשר אילץ אותה למכור שחקנים.

===טוטנהאם הוטספר===
ב-25 ביולי 2007 חתם בטוטנהאם הוטספר תמורת מיליון פאונד. רוז הצטרף תחילה לאקדמיה של הקבוצה. בינואר נכלל לראשונה בסגל הקבוצה הראשונה במשחק גביע הליגה נגד סנדרלנד. בספטמבר נפצע בברכו. בינואר רוז ערך את הופעת הבכורה שלו בקבוצה בתיקו 2-2 נגד לידס יונייטד.

ב-14 באפריל 2010 רוז ערך את הופעת הבכורה שלו בפרמייר ליג בניצחון 1–2 נגד ארסנל, בו גם כבש את שער הבכורה שלו בקבוצה. שער זה, אף זכה בתואר "שער העונה" של אתר סקי ספורט.

===תקופת השאלות===
במרץ הושאל לווטפורד עד לסיום העונה. ב-4 באפריל 2009 ערך את הופעת הבכורה שלו בקבוצה בניצחון 1–2 נגד דונקסטר רוברס.

ב-29 בספטמבר 2009 הושאל לפיטרבורו יונייטד עד ינואר , אך חזר לטוטנהאם כעבור חודש וחצי בלבד.

ב-9 בספטמבר 2010 הושאל לבריסטול סיטי, בה שיחק עד פברואר .

ב-31 באוגוסט 2012 הושאל לסנדרלנד עד לסיום העונה.

===החזרה לטוטנהאם===
ב-22 באוגוסט 2013 רוד הבקיע את שער הבכורה שלו במסגרת אירופית בניצחון 0–5 נגד דינמו טביליסי במסגרת פלייאוף הליגה האירופית. ב-31 ביולי 2014 רוז חתם על חוזה לחמש שנים בטוטנהאם.

ב-10 בינואר 2016 ענד לראשונה את סרט הקפטן של הקבוצה במשחק גביע ה-FA נגד לסטר סיטי.

ב-22 בספטמבר 2016 חתם על חוזה חדש בספרס, שמשאיר אותו בקבוצה עד שנת 2021. ב-31 בינואר 2017 רוז נפצע בברכו במשחק הליגה נגד סנדרלנד ונעדר כתשעה חודשים. אף על פי שנפצע באמצע העונה, רוז נכלל בנבחרת העונה של הפרמייר ליג.

ב-17 באוקטובר 2017 חזר לשחק לראשונה אחרי הפציעה במשחק נגד ריאל מדריד שהסתיים בתיקו 1-1.

ב-30 בינואר 2020 עזב רוז את טוטנהאם בפעם הראשונה לאחר שבע שנים, כשהושאל לניוקאסל יונייטד וחתם על חוזה לשישה חודשים.

===ווטפורד===
ב-16 ביוני 2021 עזב את טוטנהאם לאחר 14 שנה וחזר לווטפורד וחתם לשנתיים.

==קריירה בינלאומית==
בצעירותו, רוז שיחק בנבחרת הצעירה של אנגליה. רוז, אף נכלל בסגל נבחרת בריטניה לקראת אולימפיאדת לונדון.

ב-28 באוגוסט 2014 רוז זומן לראשונה לסגל נבחרת אנגליה לקראת המשחקים נגד ו, אך לא רשם דקות משחק. בתחילת שנת קיבל הצעה מההתאחדות לכדורגל בג'מייקה לייצג את בעקבות מוצאו הג'מייקני של סבו, אך רוז סירב כיוון ששאף לייצג את אנגליה. ב-26 במרץ 2016 רוז ערך את הופעת הבכורה שלו בנבחרת בניצחון 2–3 נגד .

רוז נכלל בסגל הנבחרת במונדיאל 2018.

==תארים==
; אישיים
*הכדורגלן הצעיר של השנה בסנדרלנד: 
*נבחרת העונה בפרמייר ליג: 2015/2016, 2016/2017

==קישורים חיצוניים==

==הערות שוליים==

קטגוריה:מגני כדורגל אנגלים
קטגוריה:כדורגלנים אנגלים
קטגוריה:כדורגלני לידס יונייטד
קטגוריה:כדורגלני טוטנהאם הוטספר
קטגוריה:כדורגלני ווטפורד
קטגוריה:כדורגלני פיטרבורו יונייטד
קטגוריה:כדורגלני בריסטול סיטי
קטגוריה:כדורגלני סנדרלנד
קטגוריה:כדורגלני ניוקאסל יונייטד
קטגוריה:כדורגלני נבחרת אנגליה
קטגוריה:כדורגלנים באולימפיאדת לונדון (2012)
קטגוריה:כדורגלני יורו 2016
קטגוריה:כדורגלני מונדיאל 2018
קטגוריה:אנגלים ממוצא ג'מייקני
קטגוריה:אנגלים שנולדו ב-1990
וולטר בינגהם

וולטר בינגהם (באנגלית: Walter Bingham; נולד ב-5 בינואר 1924) הוא עיתונאי, שחקן קולנוע, מעוטר מלחמת העולם השנייה וניצול השואה בריטי-ישראלי.

==קורות חיים==
נולד כוולפגנג (זאב) ביליג, בעיר קרלסרוהה שבגרמניה, לאביו זלמן, שהיה מדפיס לוחות הזמנים של תחנת רכבת, ולאמו עקרת בית, שהיגרו מגליציה שבפולין. משפחה דתית. גדל והתחנך בבית הספר הציבורי עד לסילוקו יחד עם כל התלמידים והמורים היהודים מאותו בית ספר. למד בבית ספר תיכון במנהיים עד לאביב 1938 בו ערכו הגרמנים אקציה נגד אזרחים פולנים. אביו נעצר ומת לאחר מכן, ב-1941, ממגפת הטיפוס שהתפשטה בגטו ורשה.

בינגהם היה עד למאורעות ליל הבדולח, ולאחר מכן שב לעירו, ובהמשך עבד כעוזר חשמלאי. השתייך לתנועת נוער בח"ד, שבהמשך הפכה לבני עקיבא. השתתף בקורס חקלאי בן שישה שבועות בהמבורג, וקיווה לעלות לארץ ישראל כדי לעבוד בקיבוץ. אפשרות זו נסתמה כאשר הבריטים סירבו לתת את המסמכים הדרושים. ב-25 ביולי 1939 אמו שלחה אותו ל"קינדר-טרנספורט" לכיוון אנגליה. השניים נפגשו שש שנים לאחר מכן, בתום המלחמה.

התגייס לצבא הבריטי ושירת כנהג. על פעילותו בפלישה לנורמנדי ביוני 1944 קיבל עיטור צבאי, על אומץ בשדה הקרב, ומכתב הוקרה מיוחד מהמלך ג'ורג' השישי. לאחר מכן הוא שובץ ביחידת המודיעין של המודיעין הבריטי, ועסק בעיקר בתרגום מסמכים מגרמנית לאנגלית. שם חקר גם את שר החוץ הנאצי, יואכים פון ריבנטרופ.

עם חזרתו לאנגליה בתחילת שנות ה-50, הכיר את אשתו, פליטה מוינה. ולמרות שחבריו מהקהילה הציונית שהיו ממייסדי קיבוץ לביא עליה נמנה עברו לישראל, בינגהם נשאר בבריטניה מכיוון שאשתו לא רצתה לעזוב. הוא עבד בעבודות שונות ובשלב מסוים פתח בית חרושת לחיתולים שנסגר בשנת 1965. את דרכו בעולם העיתונות החל כטלפן ברדיו, תוך כדי עבודה למד באוניברסיטה בלונדון.
בהמשך קיבל תוכניות משלו ברדיו באנגליה, שידר גם ברדיו BBC, ועבד כמגיש רדיו במשך עשרות שנים. הוא החל לכתוב לעיתונים בבריטניה ובמקומות נוספים בעולם.

ב-1968 הוציא רישיון טייס.

הוא מגיש תוכנית רדיו שבועית בשם "עולמו של וולטר" בערוץ 7 באנגלית. התוכנית משודרת גם במלבורן באוסטרליה.

הוא גידל זקן עבות שהקנה לו תפקידים בסרטים כמו "הארי פוטר" בתפקיד המכשף, פרסומות בכל מקום ממגזינים ועד שלטי חוצות על אוטובוסים בלונדון. הוא המשיך לשחק בסרטים של הארי הפוטר עד עלייתו ארצה ב-2004, בגיל שמונים.

ב-2015 נכנס לספר השיאים של גינס כעיתונאי הפעיל המבוגר ביותר בעולם.

בפברואר 2018 הוענק לו עיטור אביר לגיון הכבוד הצרפתי.

בשנת 2018 (בגיל 94) עשה בינגהם צניחה חופשית, וכך הפך לצנחן המבוגר ביותר בעולם.

ב-30 בדצמבר 2019 זכה להוקרה על פועלו מלשכת העיתונות הממשלתית, בערב מיוחד שהוקדש למענו בהשתתפות ראש לשכת העיתונות הממשלתית ניצן חן ודובר ראש הממשלה לתקשורת הבינלאומית.

הוא בעל תואר ראשון בפוליטיקה ופילוסופיה ותואר שני בפילוסופיה פוליטית.

רעייתו של בינגהם נפטרה ב-1990. הוא אב לבת, סב לנכדים, ומתגורר בשכונת רחביה בירושלים.

== קישורים חיצוניים ==
* 
* 
* 

==הערות שוליים==

קטגוריה:ישראלים ילידי גרמניה
קטגוריה:עיתונאים ישראלים
קטגוריה:עיתונאים יהודים בריטים
קטגוריה:יהודים בשואה: גרמניה
קטגוריה:ניצולי השואה: גרמניה
קטגוריה:שיאני גינס ישראלים
קטגוריה:אנשי צבא בריטים במלחמת העולם השנייה
קטגוריה:BBC: אישים
קטגוריה:טייסים יהודים בריטים
קטגוריה:רחביה: אישים
קטגוריה:בוגרי בני עקיבא
קטגוריה:ישראלים שהגיעו לגיל מאה
קטגוריה:בריטים שהגיעו לגיל מאה
קטגוריה:יהודים שהגיעו לגיל מאה
קטגוריה:ישראלים שנולדו ב-1924
הנסיך נפוליאון בונפרטה

הנסיך נפוליאון בונפרטה, הידוע גם כ-"נפוליאון-ז'רום" (בצרפתית: Napoléon Bonaparte; 9 בספטמבר 1822 – 17 במרץ 1891), היה נסיך ופוליטיקאי צרפתי, בנו של ז'רום בונפרטה.

==ביוגרפיה==
נפוליאון-ז'רום נולד ב-9 בספטמבר 1822 בטריאסטה, לז'רום בונפרטה ולקתרינה, נסיכת וירטמברג, בתם של פרידריך הראשון, מלך וירטמברג ואוגוסטה, דוכסית בראונשווייג-וולפנביטל. בצעירותו הוא התיידד עם בן דודו לואי נפוליאון, ולאחר מכן שירת בצבא ממלכת וירטמברג. ב-1848 התקבל ללשכת הבונים החופשיים "ידידי המולדת" וב-1852 היה לחבר כבוד בלשכת "בונפרטה". 
 בשנת 1848 הוא נבחר לאספה המכוננת, והיה החבר הכי צעיר בה, ולאחר הפיכת 2 בדצמבר 1851 סייע לבן דודו לדכא את התנגדות הרפובליקנים. נפוליאון היה יועץ קרוב של בן דודו נפוליאון השלישי, והיה תומך מרכזי של התערבות צרפתית באיטליה, כפי דרישת קמילו בנסו די קאבור והלאומנים האיטלקים.

נפוליאון שימש כמפקד דיוויזיה במהלך מלחמת קרים, ולאחר מכן שימש כמושל אלג'יריה. כחלק ממדיניות הברית של דודנו עם ממלכת סרדיניה, התחתן נפוליאון-ז'רום ב-30 בינואר 1859 עם מריה קלוטילדה, נסיכת סבויה, בתם של ויטוריו אמנואלה השני, מלך איטליה ואדליידה מאוסטריה, ונולדו להם 3 ילדים. במהלך מלחמת אוסטריה-סרדיניה פיקד נפוליאון על קורפוס צרפתי, אולם הוא לא השתתף בקרב סולפרינו.

בשנת 1870 התפטר נפוליאון השלישי בעקבות המפלה במלחמת צרפת–פרוסיה, והוקמה הרפובליקה הצרפתית השלישית. בשנת 1879 נהרג נפוליאון הרביעי, ובצוואתו הוא מינה את בנו של נפוליאון-ז'רום - ויקטור, נסיך נפוליאון ליורשו. בעקבות כך פרצה מחלוקת בין תומכי בית בונפרטה בשאלה מי ראוי לעמוד בראש הבית, ונוצר קרע בין ויקטור לאביו. ב-16 בינואר 1883 הוא נעצר על שפרסם מנשר בונפרטיסטי בפריז, אולם הוא שוחרר במהירות. במאי 1886 גירשה הרפובליקה הצרפתית את הנסיכים של השושלות השלטוניות הקודמות, ובעקבות כך יצא נפוליאון לגלות בשווייץ. ב-3 במאי 1926 מת נפוליאון ברומא, והוא בן 68 שנים.

==משפחתו==
ב-30 בינואר 1859 התחתן נפוליאון עם מריה קלוטילדה, נסיכת סבויה, בתם של ויטוריו אמנואלה השני, מלך איטליה ואדליידה מאוסטריה, ממנה נולדו לו 3 ילדים:
* ויקטור, נסיך נפוליאון (1862–1926), התחתן עם קלמנטין, נסיכת בלגיה
* לואי בונפרטה (1864–1932)
* מארי לטיסיה בונפרטה (1866–1926), התחתנה עם אמדאו הראשון, מלך ספרד

==אילן יוחסין==

==קישורים חיצוניים==

* 

==הערות שוליים==

קטגוריה:בית בונפרטה
קטגוריה:צרפתים חברי הבונים החופשיים
קטגוריה:אנשי צבא צרפתים במלחמת קרים
קטגוריה:גנרלים צרפתים
קטגוריה:מקבלי אות לגיון הכבוד
קטגוריה:צרפתים שנולדו ב-1822
קטגוריה:צרפתים שנפטרו ב-1891
גלוריה-וייל

הקהילה הנוצרית גלוריה-וייל (Gloriavale) היא כת נוצרית בהאופירי על החוף המערבי באי הדרומי בניו זילנד. אוכלוסייתה מוערכת ב-550 איש, לערך.

זו קהילה נוצרית שמרנית, שבה מנהיגיה קובעים לנשות הקהילה עם מי עליהן להינשא. הקהילה, שיש הרואים בה כת דתית, נוסדה על ידי נוויל קופר, שבעבר נאסר לאחר שהורשע במעשים מגונים בבני 12-19.

הקהילה נוסדה בשנת 1969 על ידי האוונגליסט יליד אוסטרליה, נוויל קופר. הוא ייסד בניו זילנד את מה שנודע בשם הקהילה נוצרית של ספרינגבנק (Springbank Christian Community), סמוך לכרייסטצ'רץ'. כשהקהילה צמחה מאוד חברי הקהילה רכשו אדמה בחוף המערבי ועברו אליה בשנים 1991–1995 וקראו לעמק האופירי בשם "גלוריה-וייל" (Gloriavale). השטח נמצא במרחק 60 ק"מ מהעיר גריימות'.

ב-1995 קופר נכלא למשך כשנה באשמת ניצול מיני והורשע על סמך עדות בנו ואישה צעירה שנמלטו מהקהילה. מאוחר יותר קופר שינה את שמו ל"נוצרי בן התקווה" (Hopeful Christian). הוא נפטר מסרטן ב-15 במאי 2018 בגיל 92.

יש שטוענים כי הכת היוותה השראה לסדרה סיפורה של שפחה
== לקריאה נוספת ==
* יעקב עובד, [http://www.kotar.co.il/KotarApp/Viewer.aspx?nBookID=101544775 קומונות וקהילות שיתוף במחצית השנייה של המאה ה-20], הוצאת יד טבנקין - המרכז המחקרי, רעיוני, תיעודי ומוזיאלי של התנועה הקיבוצית, 2009

== קישורים חיצוניים ==

* 
* [http://www.gloriavale.org.nz/ הקהילה הנוצרית גלוריה-וייל] 
* [http://www.nzherald.co.nz/nz/news/article.cfm?c_id=1&objectid=10568227&pnum=0 "אב סיפר על הצלת ילדים מכת בחוף המערבי"] – ניו זילנד הראלד
== הערות שוליים ==

קטגוריה:ארגונים נוצריים
קטגוריה:ניו זילנד: דת
גנאדי גוטמן

גנאדי גוטמן (ברוסית: Геннадий Гутман; נולד ב-1 בנובמבר 1973) הוא שחמטאי יהודי אוקראיני בדרגת רב אמן.

נכון ליוני 2018, מדורג במקום ה-53 באוקראינה לפי מד כושר.

==קורות חיים==
גנאדי גוטמן נולד בדנפרופטרובסק. הוא התחיל להתאמן בשחמט בשנת 1980. במהלך לימודי בית הספר הוא השתתף בתחרויות נוער וזכה להצלחות. בשנת 1994 החל לאמן בעצמו.

שיא הקריירה של גוטמן הייתה בסוף המאה ה-20-תחילת המאה ה-21. בשנת 2001 הוענקה לו דרגת רב אמן.

כמאמן הוא טיפח מספר שחמטאים שהגיעו לדרגת רב אמן (דמיטרי מקסימוב ואנסטסיה קרלוביץ').

בשנת 2001 הוא פתח חוג לשחמט ליד בית הקהילה היהודית בעירו.

==קישורים חיצוניים==

קטגוריה:שחמטאים יהודים אוקראינים
קטגוריה:רבי-אמנים אוקראינים
קטגוריה:רבי-אמנים יהודים
קטגוריה:מאמני שחמט יהודים
קטגוריה:אוקראינים שנולדו ב-1973
גנאדי פיש

גנאדי פיש (ברוסית: Геннадий Фиш; נולד ב-20 באפריל 1973) הוא שחמטאי אוקראיני-גרמני בדרגת רב אמן.

==ביוגרפיה==
פיש נולד בסימפרופול. בשנת 1992 סיים במקום ה-14 באליפות העולם לנוער. בשנת 1994 הוענקה לו דרגת אמן בינלאומי. בשנת 1996 סיים במקום השביעי באליפות אוקראינה.

פיש היגר בשנת 2001 לגרמניה. בשנת 2005 בתחרות בגרמניה בבד-צבישנן סיים במקום השני (ניצח ארקדי רוטשטיין, לב גוטמן היה שלישי). באליפות גרמניה שנערכה בשנת 2005 סיים במקום השלישי.

בשנת 2007 הוענקה לו דרגת רב אמן.

הוא השתתף באליפות אירופה למועדונים כחלק מקבוצת מועדון של העיר ברמן.

==קישורים חיצוניים==

קטגוריה:שחמטאים יהודים אוקראינים
קטגוריה:רבי-אמנים
קטגוריה:שחמטאים יהודים גרמנים
קטגוריה:מהגרים מאוקראינה לגרמניה
קטגוריה:גרמנים שנולדו ב-1973
סמיר באירקטרביץ'

סמיר באירקטרביץ (בבוסנית: Semir Bajraktarević; נולד ב-14 באוקטובר 1987) הוא כדורגלן בוסני המשחק בקולינה בעמדת הקשר.

==קריירה==
באירקטרביץ' חתם בקיץ בפה קה סרייבו מליגת העל הבוסנית, אליה הגיע מסאשק נפרדאק. ב-20 באוגוסט 2011 ערך את הופעת הבכורה שלו בקבוצה בתיקו 1-1 נגד ולז' מוסטר. ב-10 בספטמבר 2011 הבקיע את שער הבכורה שלו בליגה בניצחון 0–4 נגד קוזרה גרדישקה.

בקיץ חתם בצ'ליק זניצה בה שיחק שנתיים. בקיץ חתם בסלובודה טוזלה בה שיחק חצי עונה, אז חזר לצ'ליק זניצה.

בקיץ עזב לראשונה את בוסניה וחתם בעירוני נשר, העולה החדשה לליגה הלאומית. ב-22 בינואר 2017 חתם בהפועל פתח תקווה.

ב-2 ביולי 2017 חתם בהפועל חדרה. בחדרה רשם את העונה הטובה בקריירה שלו כאשר הבקיע 8 שערים ב-35 משחקי ליגה, והיה שותף לחזרה של הקבוצה לליגת העל אחרי 39 שנות היעדרות.

ב-16 באוגוסט 2018 באירקטרביץ' חתם במכבי אחי נצרת.

ב-5 באוגוסט 2019 באירקטרביץ' חתם בפלמוראטי ולורה מליגת העל האלבנית. בינואר 2020 חזר לצ'ליק זניצה הבוסנית.

ב-16 ביולי 2020, באירקטרביץ' חתם באולימפיק סרייבו.

ב-24 בפברואר 2022 חתם בקולינה הליגות הנמוכות של בוסניה והרצגובינה.

==קישורים חיצוניים==

==הערות שוליים==

קטגוריה:כדורגלנים בוסנים
קטגוריה:קשרי כדורגל בוסנים
קטגוריה:בלמי כדורגל בוסנים
קטגוריה:סרייבו: כדורגלנים
קטגוריה:כדורגלני סרייבו
קטגוריה:כדורגלני צ'ליק זניצה
קטגוריה:כדורגלני עירוני נשר
קטגוריה:כדורגלני הפועל פתח תקווה
קטגוריה:כדורגלני הפועל חדרה
קטגוריה:כדורגלני מכבי אחי נצרת
קטגוריה:כדורגלנים זרים בישראל
קטגוריה:ספורטאים בוסנים בישראל
קטגוריה:ספורטאים זרים באלבניה
קטגוריה:בוסנים שנולדו ב-1987
שברולט קינגסווד

שברולט קינגסווד (באנגלית: Chevrolet Kingswood) היא מכונית סטיישן, בתצורות של 2 דלתות ו-4 דלתות, אשר יוצרה על ידי חטיבת המכוניות שברולט
בחברת ג'נרל מוטורס האמריקאית בין השנים 1959–1960 (סדרה ראשונה) ו-1969–1972 (סדרה שנייה).

==סדרות==
* סדרה ראשונה (1959 - 1960)
* סדרה שנייה (1969 - 1972)

===סדרה ראשונה (1959 - 1960)===
* 2 דלתות (+ דלת אחורית הנפתחת לרוחב בחציה התחתון)
* 4 דלתות (+ דלת אחורית הנפתחת לרוחב בחציה התחתון)
* 6 נוסעים (בדגם 2 דלתות)
* 9 נוסעים, תוספת של 3 מושבים נפתחים בתא המטען הסגור האחורי (בדגם 4 דלתות)
* מחיר היחידה - 4 דלתות סדרת 1100 - 2,638 דולר
* מחיר היחידה - 2 דלתות סדרת 1100 - 2,571 דולר
* מחיר היחידה - 4 דלתות סדרת 1200 - 2,756 דולר
* מחיר היחידה - 2 דלתות סדרת 1200 - 2,689 דולר
====דגמים====
* "Brookwood Station Wagon Series 1100" (מנוע 6 צילינדרים) 
* "Brookwood Station Wagon Series 1200" (מנוע 8V צילינדרים)
===סדרה שנייה===

== תמונות ==
<gallery mode="packed" heights="100">
קובץ:Chevrolet Kingswood 1970 (11825165074).jpg | "שברולט קינגסווד", שנת 1970 
קובץ:Old Wagon.jpg | "שברולט קינגסווד" 
קובץ:Blue Chevrolet Kingswood (side).jpg | "שברולט קינגסווד" 
קובץ:1970 Chevrolet Kingswood Estate station wagon in beige and woodgrain 03of11.jpg | "שברולט קינגסווד", שנת 1970 
קובץ:1970 Chevrolet Kingswood Estate station wagon in beige and woodgrain 01of11.jpg | "שברולט קינגסווד", שנת 1970 
קובץ:1970 Chevrolet Kingswood Estate station wagon in beige and woodgrain 02of11.jpg | "שברולט קינגסווד", שנת 1970 
קובץ:1970 Chevrolet Kingswood Estate station wagon in beige and woodgrain 07of11.jpg | "שברולט קינגסווד", שנת 1970 (דור שני) - מבט לתא הנהג 
קובץ:1970 Chevrolet Kingswood Estate station wagon in beige and woodgrain 08of11.jpg | "שברולט קינגסווד", שנת 1970 (דור שני) - מבט לתוך הרכב (3 שורות מושבים)
קובץ:1970 Chevrolet Kingswood Estate station wagon in beige and woodgrain 10of11.jpg | "שברולט קינגסווד", שנת 1970 (דור שני) - מבט לתוך הרכב 
קובץ:Flickr - DVS1mn - 70 Chevrolet Kingswood Estate (1).jpg | "שברולט קינגסווד", שנת 1970 
קובץ: 1969 Chevrolet Kingswood Estate.jpg| "שברולט קינגסווד", שנת 1969 - פתיחת הדלת החמישית
</gallery>

==ראו גם==
* שברולט
* שברולט פארקווד
* שברולט Yeoman
==לקריאה נוספת==
* [https://www.cargurus.com/Cars/1969-Chevrolet-Kingswood-Pictures-c11827#pictureId=11292399 "שברולט קינגסווד" - תמונות]

== קישורים חיצוניים ==

* 
* 

==הערות שוליים==

קטגוריה:מכוניות סטיישן
קטגוריה:דגמי מכוניות שהושקו ב-1959
קטגוריה:מכוניות אמריקאיות
קינגסווד
מיכאל אורטובסקי

מיכאל אורטובסקי (ברוסית: Михаил Оратовский) (נולד ב-3 באפריל 1974 בטירספול) הוא שחמטאי סובייטי-ישראלי בדרגת רב אמן.

נכון לאפריל 2021, מדורג במקום ה-50 בישראל לפי מד כושר.

==ביוגרפיה==
מיכאל אורטובסקי נולד בטירספול. בשנות ה-80 של המאה ה-20 הוא למד שחמט בבית הספר של מיכאל בוטביניק. עלה לישראל בשנות התשעים. בשנת 1992 הוא חלק מקום 6–11 באליפות ישראל. בשנת 1993 אורטובסקי חלק מקום 5–6 באליפות אירופה בשחמט לצעירים. בשנת 1994 זכה באליפות ישראל בשחמט לנוער. באותה שנה הוא חלק מקום 8–11 באליפות העולם לנוער.

בשנת 2012 הוא סיים במקום השני בתחרות בינלאומית בתל אביב.

==קבלת דרגות בינלאומיות==
* 1994 - אמן בינלאומי
* 2002 - רב אמן.

==קישורים חיצוניים==

קטגוריה:רבי-אמנים ישראלים
קטגוריה:עולים בשנות ה-1990
קטגוריה:אלופי ישראל לנוער בשחמט
קטגוריה:ישראלים ילידי מולדובה
קטגוריה:ישראלים שנולדו ב-1974
הגירה לישראל

הגירה לישראל פירושו כניסה לתוך מדינת ישראל לצורכי מגורים בה (למטרת מגורי קבע או לטווח ארוך). הגירה לישראל מבוצעת בדרכים שונות, חוקיות או בלתי חוקיות.

==הגירה חוקית לישראל==

מדי חודש מגיעים לישראל כמה מאות ולעיתים אף אלפי עולים יהודים, וכאלה המוגדרים 'אוכלוסייה יהודית מורחבת', זכאים לאזרחות ישראלית מכוח חוק השבות ואינם יהודים על פי ההלכה, המבקשים להתאזרח ולהתיישב בישראל, לעיתים תוך ויתור על אזרחותם הזרה; אלו בדרך כלל עושים זאת מטעמי ציונות או חוויית שנאה במדינות שעזבו ומציאת ישראל כיעד נוח עם תנאי קליטה טובים.

מקצת מתוך העובדים הזרים שהגיעו ברישיון לישראל, קבלו מעמד תושב קבע או אזרחות ישראלית, לעיתים בעקבות נישואין עם אזרח ישראלי או הבאת ילדים בישראל. בין אלו נמנים עובדים מן המדינות הפיליפינים, רומניה, מולדובה, תאילנד, סין, ובמידה פחותה גם יפן (בני המקויה), טורקיה, וכן מדינות תת-היבשת ההודית, דרום אמריקה ועוד.

צורה נוספת של הגירה חוקית היא איחוד משפחות.

==הגירה בלתי חוקית לישראל (הסתננות)==

בשנת 2015 דיווחה רשות ההגירה כי בישראל ישנם 38,000 מסתננים מאפריקה (לא כולל ילדיהם שנולדו בישראל המונים עוד כמה אלפים) שהגיעו ממדינות בעיקר בקרן אפריקה ומרכז אפריקה; בפרט מסתנני עבודה (לא יהודים) מאריתראה, סומליה, קונגו, ניגריה, חוף השנהב ועוד, וכן פליטי מלחמה מסודאן ודרום סודאן.

ישנם כמה אלפי מסתננים מן הרשות הפלסטינית המחפשים עבודה בישראל בשל אבטלה רבה באזור מגוריהם וכן גם כמה עשרות בודדות של מהגרי עבודה חוקיים ובלתי חוקיים ממדינת ירדן השכנה.

ישנם בישראל כמה אלפי צליינים נוצריים ובני כתות כמו נוצריות שהסתננו לישראל אשר חלקם מציגים עצמם כ"יהודים משיחיים" או פשוט כיהודים; אלו לרוב נכנסו לישראל באשרת תייר שפג תוקפה ומצאו מושבם ביישובים בעלי אוכלוסייה נוצרית רבה דוגמת ירושלים וסביבתה וכן במנזרים נוצריים בישראל.

==סוגיות נוספות==

בין השנים 1977–1979 נקלטו בישראל לפחות 263 פליטים וייטנאמים ממלחמת וייטנאם (ראו קליטת פליטי וייטנאם בישראל).

בערים דימונה, ערד ומצפה רמון ישנן קהילות של העבריים הישראליים לירושלים.

כמה מאות לוחמי צד"ל ומשפחותיהם קיבלו תושבות ואף אזרחות בישראל והתיישבו בעיקר בערי הצפון.

בעקבות הפלישה הרוסית לאוקראינה בשנת 2022 היגרו כמה אלפי פליטים אוקראינים לישראל.

==בעיות ההגירה לישראל==
הגירה לישראל בכללותה, נקשרה לא אחת בהגברת יוקר הדיור בישראל ועומס על התשתיות בישראל (בפרט על מערכת הבריאות בה).

ההגירה הבלתי חוקית לישראל נקשרה לא אחת בהגברת שיעורי הפשיעה בישראל (בפרט בתחומי הפעלת עסקים בלתי חוקיים, שוטטות, שוד, והפצת סמי שעשוע).

==ראו גם==
* דמוגרפיה
* שוהה בלתי חוקי
* גדר הגבול ישראל-מצרים

== לקריאה נוספת ==

* יוליה מירסקי, ישראלים: סיפורי הגירה, מבשרת ציון, צבעונים, 2005.
* אדריאנה קמפ ורבקה רייכמן, עובדים וזרים: הכלכלה הפוליטית של הגירת עבודה בישראל (יועץ מדעי: גיל אייל), ירושלים, מכון ון ליר והוצאת הקיבוץ המאוחד, 2008. 
* רבקה רייכמן (עורכת אורחת), גיליון מיוחד בנושא מבקשי מקלט ופליטים, הגירה, מס' 7, המרכז האקדמי רופין, המכון להגירה ושילוב חברתי, 2017.

==קישורים חיצוניים==
* 
* 

==הערות שוליים==

*
קטגוריה:הגירה
קולג' פארק סקייהוקס

קולג' פארק סקייהוקס (באנגלית: College Park Skyhawks) היא קבוצת כדורסל מהעיר קולג' פארק שבג'ורג'יה, המשחקת בליגת הפיתוח של ה-NBA ומסונפת לקבוצת אטלנטה הוקס מליגת ה-NBA. הקבוצה הוקמה בשנת 2017 בשם "אירי בייהוקס", ופעלה עד שנת 2019 בעיר אירי שבפנסילבניה.

==היסטוריה==
קבוצת "אירי בייהוקס" המקורית הייתה מסונפת לאורלנדו מג'יק עד שנת 2017, אז הועברה הקבוצה לפלורידה והפכה ללייקלנד מג'יק. במקביל הודיעה אטלנטה הוקס על כוונתה להקים קבוצת בת בעיר קולג' פארק שבפלורידה, לקראת עונת 2019/2020. בינואר 2017 החליטו ההוקס להקדים את הקמת קבוצת הבת, אשר תשחק תחת השם "אירי בייהוקס" עד שתסתיים בניית אולמה הייעודי בקולג' פארק, גייטוויי סנטר, ב-2019. ליגת הפיתוח עושה הפרדה בין מועדון זה לבין קבוצת אירי בייהוקס המקורית, אשר הסטטיסטיקות, המאזנים והישגי העבר שלה נרשמים לזכות קבוצת לייקלנד מג'יק.

לקראת עונת הבכורה של המועדון ב-2017 מונה עוזר מאמן ניו יורק ניקס דאז, ג'וש לונגסטאף, כמאמן הקבוצה. הבייהוקס סיימו את העונה הסדירה עם מאזן חיובי 28–22, אשר הציב אותם במקום החמישי באזור המזרחי. בשלב הפלייאוף גברו הבייהוקס על לייקלנד מג'יק ופורט ויין מאד אנטס בשני הסיבובים הראשונים, והפסידו לראפטורס 905 בגמר המזרח.

לקראת עונת 2019/2020 עבר המועדון לעיר קולג' פארק שבג'ורג'יה, ושינה את שמו לקולג' פארק סקייהוקס.

==עונה לאחר עונה==
{| class="wikitable sortable"
!עונה
!מיקום במזרח
!ניצחונות
!הפסדים
!אחוז הצלחה
!פלייאוף
|-
| colspan="6" bgcolor="#c41230" align="center" |<span style="color:white">אירי בייהוקס</span>
|-
|2017/18
|5
|28
|22
|0.560
|הפסד בגמר המזרח (ראפטורס) 118-106
|-
|2018/19
|9
|24
|26
|0.480
|
|-
|2019/20
|10
|20
|23
|0.465
|העונה בוטלה בעקבות מגפת הקורונה
|-
|2020/21
| colspan="5" style="text-align:center;" |לא שיחקה
|-
| colspan="6" bgcolor="#c8102e" align="center" |<span style="color:white">קולג' פארק סקייהוקס</span>
|-
|2021/22
|3
|20
|13
|0.606
|הפסד ברבע גמר המזרח (גו-גו) 131-122
|}

==קישורים חיצוניים==
* 

==הערות שוליים==

*
קטגוריה:קבוצות ליגת הפיתוח של ה-NBA
קטגוריה:ג'ורג'יה: ספורט
קטגוריה:אטלנטה הוקס